הוועדה המשותפת לתקציב הביטחון, כנסת 24, פרוטוקול מספר 38, 2022-05-31 10:16

רם בן ברק: זה בפנימיות ובכאלה, במכינות קדם-צבאיות.

נירה שפק: לא.

נירה שפק: קשה לו כשהוא אומר את המילה.

מאיר פרוש: כספים קואליציוניים – זה כאילו שאלו בדרגה ג' נותנים להם: "קח קצת כסף בשביל זה – שתוק ותצביע".

מאיר פרוש: את מי היו צריכים להרגיע פה?

מאיר פרוש: למה זה לא הולך מסודר?

מאיר פרוש: למה צריך כספים קואליציוניים בזה?

מאיר פרוש: תן לצבא לענות.

נירה שפק: כשעושים עיבוד נט"לי לחיילים לוחמים - - -

רם בן ברק: אם אתה אומר את זה, אני יכול להגיד את זה על הכול בכל התחומים.

רם בן ברק: למה מכספים קואליציוניים?

רם בן ברק: – מתקציב מדינה.

אמילי חיה מואטי: אפשר גם לשאול למה צריך עמותות שייקחו - - -

נירה שפק: זו הערה נכונה.

מאיר פרוש: ההוא לא רוצה להצביע.

מאיר פרוש: אומרים לו: תשמע, קח 100 מיליון שקל, תקבל – תצביע.

מאיר פרוש: מה פה?

מאיר פרוש: מי לא רצה והיו צריכים לתת לו כסף קואליציוני כדי שהוא יתרצה?

נטע בר זיו: אנחנו מבקשים 33.6 מיליון שקל להקצאת כספים קואליציוניים, בהתאם להחלטת ממשלה 289 מה-1 באוגוסט 2021.

נטע בר זיו: בעצם, כשנבנה התקציב, עדיין לא הוחלט בדיוק לאן הכסף ילך, ולכן אנחנו באים עכשיו לאשר את זה.

מאיר פרוש: למה זה מיועד?

נטע בר זיו: מבחינת הסכומים: 8.1 מיליון שקל – להפעלת פנימייה צבאית אור עציון, 1.5 מיליון שקל – לעידוד גיוס חיילים חרדיים, 9 מיליון שקל – לחיילים משוחררים, - -

נירה שפק: מעניין אותו אור עציון.

יונתן בן הרוש: חבר הכנסת פרוש, אפשר לראות גם על המסך.

רם בן ברק: זה לך.

רם בן ברק: בין היתר, זה בשביל לעודד חרדים להתגייס.

נטע בר זיו: - - 12 מיליון שקל – לתמיכה בישיבות הסדר, ו-3 מיליוני שקלים – לגרעיני נח"ל.

רם בן ברק: כל אלה עברו החלטת ממשלה מסודרת?

נטע בר זיו: כן.

אסף פרידמן: וועדת כספים.

רם בן ברק: וועדת כספים?

נירה שפק: מה בגרעיני נח"ל?

נירה שפק: תסבירו לנו כל סעיף, במקום שנקרא עכשיו בכתב קטן בלי משקפיים.

רם בן ברק: זה לא כל כך הם צריכים להסביר.

נירה שפק: לא.

נירה שפק: בדרך-כלל, האוצר אומר מה, מאיזה תקציב של מי – אני אומרת את הנוהל בוועדת הכספים, כי זה לא נעשה פה עכשיו.

יונתן בן הרוש: נירה, כי פה אנחנו לא דנים במקור – אנחנו דנים בשימושים.

נירה שפק: נכון.

נירה שפק: בוועדת הכספים, כשבאים, לא מציגים.

נירה שפק: אני יושבת שם, ואני צריכה לבוא ולהגיד.

נירה שפק: אני נציגת ועדת הכספים ולא של ועחו"ב פה, ואני צריכה לבוא ולהגיד.

נירה שפק: כשמציגים ומכירים את זה, אני אומרת: "נכון, אני הייתי בדיון הזה, והוצג לנו, ולא צריך לפתוח".

נירה שפק: לא פותחים שם.

נירה שפק: ואז, הם פותחים ומצביעים כן או לא.

נירה שפק: אני זו שצריכה לבוא ולעמוד.

נירה שפק: בדרך-כלל, הם באים ואליי ואומרים לי: איך אתם עושים אותנו חותמת גומי ומאשרים?

נירה שפק: ומה יקרה, אם עכשיו תחליטו במשותפת לא לאשר?

נירה שפק: ואני אמורה לחזור - - -

יונתן בן הרוש: הכסף לא עובר.

נטע בר זיו: הכסף לא יעבור.

נירה שפק: לכן, פה אנחנו כן, כי את השאלות האלה לא שואלים שם.

נירה שפק: כשאין מסווג, אלה השאלות שאני שואלת בוועדת הכספים, ולכן זה אותו דבר.

רם בן ברק: תשאלי.

נירה שפק: אני ביקשתי לדעת מה – זו שאלה על המהות ולא על המספר; אם, נניח, מדברים על חיילים, לוחמים, משוחררים שהולכים לעשות את הוינטלציה בנט"ל, אז אני מבינה שזה אחד הדברים – נכון?

מאיר פרוש: אבל מה זה רכישות?

נירה שפק: סדנאות התיווך של גופים.

נירה שפק: תגיד כמה מילים על כל דבר.

מאיר פרוש: מה זה "תמיכה בישיבות הסדר – רכישות"?

נירה שפק: יגיד כמה מילים על כל דבר.

אמילי חיה מואטי: אני חושבת שהם לא יודעים עדיין מי הגופים.

נירה שפק: הם יודעים.

אל"מ תומר ניאזוף: אני אומר עוד פעם, למען הסדר הטוב, - - -

נירה שפק: לא, אני לא מדברת סתם.

נירה שפק: אני רוצה לדעת מה המהות.

אל"מ תומר ניאזוף: חשוב לי להגיד: בגלל שמדובר בכספים קואליציוניים, אנחנו לא בוחרים אותם.

אל"מ תומר ניאזוף: לא ביקשנו אותם.

נירה שפק: כן, ברור.

מאיר פרוש: לא חשדתי לרגע.

מאיר פרוש: שאלתי למה.

אל"מ תומר ניאזוף: התבקשנו לבצע אותם, ואנחנו חיילים – ואנחנו מצדיעים להוציא.

אל"מ תומר ניאזוף: זה הוצג, באופן מלא, בוועדת הכספים, כולל השימושים, כי על אף שחלק מהכספים הקואליציוניים הולכים לתוכניות כלליות ומסווגות, הם גם מיועדים מראש למטרות שלהם.

אל"מ תומר ניאזוף: לכן, גם הייתה הצגה מלאה בוועדת הכספים, כמו כל יתר הכספים הקואליציוניים.

אל"מ תומר ניאזוף: נעשה לרגע הרחבה.

אל"מ תומר ניאזוף: יש את הנושא הראשון: טיפול מונע בחיילים בודדים.

אל"מ תומר ניאזוף: - -

אמילי חיה מואטי: זה לא מה שכתוב - - -

אל"מ תומר ניאזוף: - - ב-2021 עשינו פיילוט של שישה מסעות לחיילים - - -

קריאה: קרביים ולא בודדים.

אל"מ תומר ניאזוף: קרביים.

אל"מ תומר ניאזוף: אמרתי "בודדים"?

אל"מ תומר ניאזוף: – סליחה.

אל"מ תומר ניאזוף: זה לחיילים משוחררים לעיבוד חוויות הלחימה.

אל"מ תומר ניאזוף: זה פיילוט שנמצא מוצלח, והיו העברות כספים קואליציוניים ב-2021 של 2 מיליון שקלים, וב-2022 - - -

מאיר פרוש: החיילים הם של סקטור מסוים?

מאיר פרוש: כאילו כיפות סרוגות?

אל"מ תומר ניאזוף: לא, לא.

מאיר פרוש: אז מי הקואליציה פה?

נטע בר זיו: מפלגת ימינה.

נירה שפק: ימינה.

נירה שפק: בטבלה הקואליציונית, שאישרתם ב-2021, זה שורה של ימינה.

קריאה: אורבך.

נירה שפק: ניר אורבך, נכון.

נירה שפק: אמרתי שאת זה אני מכירה וישר אדלג, ואני רק שואלת: מכיוון שזה הפיילוט והוא אושר והורחב, האם בתקציבי 23' בכוונת משרד הביטחון – הרי זה לא יחזור לכספים קואליציוניים – האם זה הוכר והאם בשנת 23' משרד הביטחון יכניס את זה כחלק מהתקציב שלו?

אל"מ תומר ניאזוף: כרגע, אנחנו מרחיבים את ה-scale הזה.

אל"מ תומר ניאזוף: השנה יהיו 700 חיילים בפרויקט הזה, ואני מניח שאחרי שנחווה אותו בסדרי-גודל גדולים נדע לקבל החלטה אם הוא נכנס לתוך הסל הזה.

אל"מ תומר ניאזוף: לפני השיקום, מחפשים למצוא את החיילים שיכולים לפתח תסמינים כאלה ולעזור להם לצאת מזה.

מאיר פרוש: חברת הכנסת שפק, אני יכול רק לומר לך שזה לא ייכנס לבסיס התקציב אף פעם.

מאיר פרוש: כשמישהו דרש זאת בשעתו, היו צריכים לפצות אותם במשהו.

נירה שפק: לא נכון.

מאיר פרוש: הרי אני מכיר את זה – כשאני הייתי בקואליציה.

מאיר פרוש: אומרים: "תשמע,...".

נירה שפק: תגיד: תקשיבי לי, יש לי ניסיון של שנים.

מאיר פרוש: כך זה עובד.

מאיר פרוש: אחרת, מה קיבל אותו חבר כנסת?

מאיר פרוש: עבור מה?

רם בן ברק: אתם רוצים עוד דבר?

נירה שפק: אני רוצה לדעת לגבי גרעיני נח"ל.

מאיר פרוש: אני רוצה לדעת מה זה "תמיכה בישיבות הסדר".

מאיר פרוש: באחת השורות רשום: "רכישות – תמיכה בישיבות הסדר".

מאיר פרוש: מה התמיכה?

מאיר פרוש: של מה?

רם בן ברק: זו תמיכה על-פי הפרמטרים המקובלים - -

מאיר פרוש: אין לי בעיה, ורק שיגידו.

רם בן ברק: - - על-פי התבחינים המפורטים במבחן התמיכה.

רם בן ברק: זו תוספת תקציבים לישיבות ההסדר.

סא"ל הדס ברוך: מבחינת כמויות, מדובר על סביב 80 ישיבות, 4,000 תלמידים, וזה ממש עובר את כל מבחני התמיכות בהתאם לעבודה והקריטריונים יחד עם משרד החינוך.

מאיר פרוש: הפנימייה באור עציון זה משהו פרטי?

קריאה: פנימייה צבאית, שאנחנו, בעצם, גם עושים שיתוף פעולה עם משרד החינוך.

מאיר פרוש: מי הקים אותה?

מאיר פרוש: בני עקיבא?

אמילי חיה מואטי: חצי פרטית.

מאיר פרוש: אני בעד, ואני עדיין צריך שהוא יגיד את זה - - -

אל"מ תומר ניאזוף: צה"ל הקים את שתי הפנימיות: אחת בחיפה ואחת באור עציון.

אל"מ תומר ניאזוף: בזמנו, הייתה החלטה לסגור את פנימיית אור עציון – החלטה של צה"ל.

אל"מ תומר ניאזוף: אחרי ההחלטה הזאת, משרד החינוך ביקש לממן את המשך הפעילות של אותה פנימייה ומשרד הביטחון הסכים.

אל"מ תומר ניאזוף: היא יצאה מאחריות צה"ל ועברה לאחריות משרד החינוך, לאגף הביטחוני חברתי, ומומנה מכספים של משרד החינוך.

אמילי חיה מואטי: זה קרה ב-2011.

אל"מ תומר ניאזוף: מתי זה קרה?

אל"מ תומר ניאזוף: 13'?

אל"מ תומר ניאזוף: ב-2016.

אל"מ תומר ניאזוף: באיזשהו שלב משרד החינוך הפסיק את מימון הדבר הזה, ואז הוא התחיל להגיע בכספים קואליציוניים.

אל"מ תומר ניאזוף: החל משנת הלימודים הבאה שר הביטחון כבר הודיע שהוא הולך לממן.

אל"מ תומר ניאזוף: הוא יתחיל לממן את זה בלי קשר לכספים קואליציוניים, ומשרד החינוך יתחיל לממן את זה מתקציב הביטחון.

מאיר פרוש: לא לפרוטוקול – אתה יודע מי היה שר החינוך ב-2016?

רם בן ברק: מה שאתה אומר זה בפרוטוקול.

מאיר פרוש: אנחנו יודעים מי היה שר החינוך ב-2016.

אמילי חיה מואטי: בנט.

נירה שפק: אני רק שאלתי על גרעיני נח"ל.

נירה שפק: ראיתי את התייחסות היועמ"ש לנושא הזה שהוא נותן הכשר לזה, אבל כשאני קוראת למה זה משמש – אני גם אומרת, רם, מה שאתה אמרת: בעיניי, כספים מיותרים.

נירה שפק: לא יכול להיות שהנושא הזה, שנמצא בליווי ומספיק תקורה מסביב, מקבל כספים נוספים, בטח כשאני רואה למה זה מופיע.

רם בן ברק: על איזה סעיף את מדברת?

נירה שפק: אני מדברת על סעיף 4 – גרעיני נח"ל.

נירה שפק: ניתן כסף לליווי והדרכה, ליווי משימתי, מפגש עם המקשרים – מקשרים הם הנציגים מהקיבוצים שמלווים אותם – מפגשי גרעין, כשירות, סמינרים.

נירה שפק: סליחה, יש תנועה קיבוצית שמלווה או תנועה – כל אחת רלוונטית.

נירה שפק: זה 3 מיליונים שיכולים להספיק ל-3 מרכזי חוסן.

מאיר פרוש: זה מאפשר לך לבקש - - -

רם בן ברק: צריך להגיד ביושר שגם את קיבלת כספים קואליציוניים.

נירה שפק: נכון.

רם בן ברק: זה יכול היה לבוא - - -

נירה שפק: לגמרי.

רם בן ברק: אז, זה לא רלוונטי.

רם בן ברק: את חושבת שזה יותר חשוב, ואורבך חושב שזה יותר חשוב.

רם בן ברק: את קיבלת, והוא מקבל.

נירה שפק: אני אומרת את דעתי.

רם בן ברק: דעתך חשובה כמובן, אבל היא לא רלוונטית.

נירה שפק: אז, למה מעלים לנו את זה פה?

רם בן ברק: מעלים, כי המערכת דורשת אישור של ועדת החוץ והביטחון.

נירה שפק: בתכל'ס, יש לנו יכולת להגיד – אני לא אומרת: לא – אני אומרת - - -

רם בן ברק: אבל זה כבר אושר.

רם בן ברק: גם לי יש הרבה הסתייגויות לזה.

נירה שפק: כמו שאמרת, מבחינתי, אפשר לסגור את הדבר הזה בבג"ץ.

רם בן ברק: - - - זה דבר מיותר, שנסגור את כולם.

נירה שפק: אז אנחנו מביעים גם את עמדתנו, וזה חשוב להביע אותה.

רם בן ברק: הבעת.

רם בן ברק: מי בעד?

אל"מ תומר ניאזוף: יש עוד שורה אחרונה.

אמילי חיה מואטי: אני מצטערת.

אמילי חיה מואטי: יש לי דיון והצבעות בוועדת החינוך.

רם בן ברק: מי בעד?

רם בן ברק: מי נגד?

רם בן ברק: מי נמנעים?

רם בן ברק: הפנייה התקציבית נתקבלה.

רם בן ברק: תודה רבה, חברים.